Като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза (...)[[1]](#footnote-2), и по-специално член 44 от него,
* общия бюджет на Европейския съюз за 2020 финансова година, приет на 27 ноември 2019 г.[[2]](#footnote-3),
* коригиращ бюджет № 1/2020[[3]](#footnote-4), приет на 17 април 2020 г.,
* коригиращ бюджет № 2/2020[[4]](#footnote-5), приет на 17 април 2020 г.,
* коригиращ бюджет № 3/2020[[5]](#footnote-6), приет на 17 юни 2020 г.,
* коригиращ бюджет № 4/2020[[6]](#footnote-7), приет на 17 юни 2020 г.,
* коригиращ бюджет № 5/2020[[7]](#footnote-8), приет на 10 юли 2020 г.,
* коригиращ бюджет № 6/2020[[8]](#footnote-9), приет на 17 септември 2020 г.,
* коригиращ бюджет № 7/2020[[9]](#footnote-10), приет на 5 октомври 2020 г.,
* проект на коригиращ бюджет № 9/2020[[10]](#footnote-11), приет на 9 октомври 2020 г.,

С настоящото Европейската комисия представя на Европейския парламент и на Съвета проект на коригиращ бюджет № 10/2020 към бюджета за 2020 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в общата приходна част и в раздел III са достъпни в EUR-Lex (<https://eur-lex.europa.eu/budget/www/index-bg.htm>).

СЪДЪРЖАНИЕ

[1. Въведение 3](#_Toc53499115)

[2. Допълнителни нужди от бюджетни кредити за плащания 3](#_Toc53499116)

[2.1. Програма за конкурентоспособност на предприятията и малките и средните предприятия (COSME) 4](#_Toc53499117)

[2.2. Механизъм за свързване на Европа (МСЕ) — вноска от КФ 5](#_Toc53499118)

[2.3. Европейски земеделски фонд за развитие на селските райони (ЕЗФРСР) 5](#_Toc53499119)

[2.4. Действия на ЕС за глобално реагиране на COVID-19. 6](#_Toc53499120)

[*2.4.1* *Инструмент за предприсъединителна помощ (ИПП II)* 6](#_Toc53499121)

[*2.4.2* *Европейски инструмент за съседство (ЕИС)* 7](#_Toc53499122)

[*2.4.3* *Инструмент за сътрудничество за развитие (ИСР)* 7](#_Toc53499123)

[3. Други корекции на разходите 8](#_Toc53499124)

[3.1. Европейски фонд за гарантиране на земеделието (ЕФГЗ) 8](#_Toc53499125)

[**3.2.** **Децентрализирани агенции** 9](#_Toc53499126)

[*3.2.1*  *Европейски надзорни органи (ЕНО)* 9](#_Toc53499127)

[*3.2.2* *Европейски орган по труда (ЕОТ)* 9](#_Toc53499128)

[4. Корекции на приходите 10](#_Toc53499129)

[**4.1** **Разлики в обменния курс на собствените ресурси** 10](#_Toc53499130)

[**4.2** **Глоби и наказателни плащания** 11](#_Toc53499131)

[5. Обобщаваща таблица по функции от МФР 12](#_Toc53499132)

ОБЯСНИТЕЛЕН МЕМОРАНДУМ

1. **Въведение**

Целта на проект на коригиращ бюджет (ПКБ) № 10 за 2020 г. е тройна:

* да се увеличи равнището на бюджетните кредити за плащания в съответствие с актуализираната прогноза и след като се вземат предвид преразпределенията, предложени в глобалния трансфер (DEC 16/2020, представен на Парламента и Съвета в началото на октомври);
* да се коригира приходната част, за да се включи въздействието от разликите във валутните курсове и събраните допълнителни глоби; и
* да се включат в бюджета други по-дребни корекции на разходите. Те се отнасят до равнището на бюджетните кредити за Европейския фонд за гарантиране на земеделието (ЕФГЗ) и някои децентрализирани агенции (ESMA, EIOPA, ЕБО и ЕОТ).

Общото увеличение на поисканите бюджетни кредити за плащания (1 569,3 млн. евро) се отнася до функции 1а „Конкурентоспособност за растеж и работни места“, 1б „Икономическо, социално и териториално сближаване“ , 2 „Устойчив растеж — природни ресурси“ и 4 „Глобална Европа“.

Увеличението на бюджетните кредити за поети задължения по функция 2 е леко компенсирано от икономиите в агенциите по функция 1а, което води до общо увеличение на поетите задължения в размер на 36,4 млн. евро.

Общото въздействие върху приходната част е намаление на другите приходи с 588 млн. евро, компенсирано от съответно увеличение на вноските на база БНД.

1. Допълнителни нужди от бюджетни кредити за плащания

Глобалният трансфер е годишно упражнение, организирано на корпоративно равнище в рамките на Комисията, за което от всички генерални дирекции и служби се изисква да направят преглед до началото на септември на своето съответно изпълнение на плащанията по текущия бюджет до края на съответната година. Целта на това упражнение е да се гарантира максимално изпълнение на бюджета под формата на бюджетни кредити за плащания към края на годината, като допълнителните нужди се съпоставят с очакваното непълно усвояване. В резултат на това в началото на октомври на Парламента и на Съвета ежегодно се представя ad hoc искане за трансфер (съгласно член 31 от Финансовия регламент).

ПКБ № 8 за 2020 г., внесен от Комисията в края на август, беше отделен от глобалния трансфер и включваше само искания с цел да се отговори на спешни действия от страна на Съюза. Поради това ПКБ № 8, в който се предлага значително искане за допълнителни бюджетни кредити за плащания (т.е. 6 190 млн. евро), е съсредоточен изключително върху два специфични елемента: осигуряване на допълнителни бюджетни кредити за плащания i) за Инструмента за спешна подкрепа (ИСП) за финансиране на стратегията за ваксините срещу COVID-19 и ii) за сближаване след приемането на Инвестиционната инициатива в отговор на коронавируса — плюс (CRII+)[[11]](#footnote-12).

В допълнение към исканията, включени в ПКБ № 8, упражнението по глобалния трансфер за 2020 г. доведе до допълнителни брутни нужди от плащания в размер на 2 125,2 млн. евро, компенсирани само частично от очакваното непълно усвояване на плащанията в размер на 595,4 млн. евро. Допълнителните плащания, поискани в настоящия ПКБ № 10, имат за цел да се премахне разликата от 1 529,8 млн. евро, както е описано подробно в раздели 2.1—2.4.

* 1. Програма за конкурентоспособност на предприятията и малките и средните предприятия (COSME)

В резултат на кризата, предизвикана от COVID-19, много малки и средни предприятия (МСП) в целия Съюз бяха изправени пред внезапна липса на ликвидност. Както беше обявено в Съобщението от 13 март 2020 г.[[12]](#footnote-13) относно координираните икономически мерки в отговор на кризата, предизвикана от COVID-19, Комисията реши да пренасочи 1 милиарда евро от Европейския фонд за стратегически инвестиции (ЕФСИ) към съществуващите гаранционни механизми. Като част от тази инициатива механизмът за гарантиране на заеми по COSME беше подсилен с 714 млн. евро, за да се стимулират банките да предоставят ликвидно финансиране на дружествата с цел да се помогне на най-малко 100 000 европейски предприятия да получат достъп до финансиране в размер на около 8 милиарда евро.

Партньорът по изпълнението, Европейският инвестиционен фонд (ЕИФ), публикува преразгледана покана за заявяване на интерес, чрез която финансовите посредници да кандидатстват за конкретната мярка за COVID. Процедурата приключи успешно в края на май тази година. Това увеличение води до по-голяма нужда от бюджетни кредити за плащания, тъй като всички нужди от парични средства на ЕИФ трябва да бъдат изплатени първо чрез механизма за гарантиране на заеми по COSME (частта за първа загуба), преди да бъдат направени искания за внасяне на парични средства в рамките на ЕФСИ (частта „втора загуба“).

Вътрешните преразпределения частично покриха тези непредвидени нужди, но са необходими допълнителни бюджетни кредити за плащания в размер на 93,8 млн. евро, за да може Европейската комисия да изпълни договорните си задължения по отношение на ЕИФ.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 02 02 02 | Подобряване на достъпа до финансиране на малките и средните предприятия (МСП) под формата на капиталови и дългови инструменти | - | 93 800 000 |
| **Общо**  | **0** | **93 800 000** |

* 1. Механизъм за свързване на Европа (МСЕ) — вноска от КФ

Изпълнението на направлението „Сближаване“ на Механизма за свързване на Европа в областта на транспорта (МСЕ — КФ) напредва по-бързо от очакваното и нуждите от плащания за останалата част от годината надвишават текущите наличности.

Бенефициерите са задължени да подават искане за междинно плащане на всеки две години и имат възможност да подават „доброволно“ искане за междинно плащане всяка година. През 2020 г. няколко големи бенефициери са използвали тази гъвкавост и са подали повече искания за междинни плащания в сравнение със средната тенденция, наблюдавана през предходните години. Този бърз темп на изпълнение не беше първоначално предвиден в бюджета за 2020 г. и представлява основната причина за увеличените нужди от плащания.

Комисията извърши задълбочен анализ на нуждите от плащания и текущите бюджетни наличности, като взе предвид преразпределението на наличните бюджетни кредити за плащания в рамките на глава „МСЕ — Транспорт“, и счита, че е необходимо увеличение в размер на 100 млн. евро под формата на бюджетни кредити за плащания, за да се спазят сроковете за плащане и да се спазят всички правни задължения.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 06 02 01 04 | Механизъм за свързване на Европа (МСЕ): разпределяне на средства от Кохезионния фонд | - | 100 000 000 |
| **Общо**  | **0** | **100 000 000** |

* 1. Европейски земеделски фонд за развитие на селските райони (ЕЗФРСР)

Кризата с COVID-19 не забави финансовото изпълнение на програмите, финансирани от ЕЗФРСР.

Комисията направи задълбочен анализ на прогнозите, представени от държавите членки до края на август 2020 г., и счита, че са необходими още 750 млн. евро бюджетни кредити за плащания, за да бъдат покрити всички очаквани искания за плащане, които трябва да бъдат платени през 2020 г. Тези прогнози включват и очакваното въздействие на еднократното плащане, предложено от Комисията за подпомагане на земеделските стопани или малките и средните селскостопански предприятия, засегнати от COVID-19 (въз основа на окончателно договорения максимален дял на участието на Съюза в размер на 2 % спрямо първоначално предложения от Комисията 1 %). Някои държави членки вече са започнали да въвеждат тази нова мярка по ЕЗФРСР в своите програми за развитие на селските райони, а други се очаква да ги последват.

Това представлява допълнителни искания за възстановяване на разходи още през 2020 г.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 05 04 60 01 | Насърчаване на устойчивото развитие на селските райони и на по-доброто балансиране на селскостопанския сектор на Съюза в териториално и екологично отношение, както и по отношение на иновациите и измененията на климата | - | 750 000 000 |
| **Общо**  | **0** | **750 000 000** |

* 1. Действия на ЕС за глобално реагиране на COVID-19.

След публикуването на Съвместното съобщение действията на ЕС за глобално реагиране на COVID-19[[13]](#footnote-14), в което Съюзът изрази солидарност и ангажимент да помогне на държавите партньори да се справят със здравните, икономическите и социалните последици от кризата като част от усилията на „Екип Европа“, Комисията препрограмира своите операции в рамките на Инструмента за предприсъединителна помощ (ИПП II), Европейския инструмент за съседство (ЕИС) и Инструмента за сътрудничество за развитие (ИСР). В резултат на това е необходимо увеличение на бюджетните кредити за плащания за тези три инструмента с общо 586 млн. евро, както следва:

*2.4.1* *Инструмент за предприсъединителна помощ (ИПП II)*

За ИПП II плащанията за бюджетна подкрепа бяха коригирани и изместени напред, предварителното финансиране и подкрепата при непряко управление бяха увеличени, за да се ускори изпълнението.

Въз основа на преразгледаните прогнози за плащанията, дължими до края на 2020 г., и в допълнение към установените преразпределения, са необходими допълнителни бюджетни кредити на обща стойност 210 млн. евро за покриване на плащанията по договори за Черна гора, Албания, Косово[[14]](#footnote-15), Сърбия, Северна Македония и Турция, както и плащанията за бюджетна подкрепа за Сърбия, Албания и Северна Македония.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 22 02 01 01 | Западни Балкани — Подкрепа за политическите реформи, както и за постепенното привеждане в съответствие с достиженията на правото на ЕС | - | 40 000 000 |
| 22 02 01 02 | Западни Балкани — Подкрепа за икономическото, социалното и териториалното развитие, както и за постепенното привеждане в съответствие с достиженията на правото на ЕС | - | 70 000 000 |
| 22 02 03 01 | Турция — Подкрепа за политическите реформи, както и за постепенното привеждане в съответствие с достиженията на правото на ЕС | - | 10 000 000 |
| 22 02 03 02 | Турция — Подкрепа за икономическото, социалното и териториалното развитие, както и за постепенното привеждане в съответствие с достиженията на правото на ЕС | - | 90 000 000 |
| **Общо**  | **0** | **210 000 000** |

*2.4.2* *Европейски инструмент за съседство (ЕИС)*

За ЕИС Комисията измени и увеличи бюджета на текущите програми, за да ускори тяхното изпълнение и свързаните с тях плащания.

Освен преразпределенията, които вече бяха установени в резултат на преразгледаните прогнози, са необходими допълнителни бюджетни кредити за плащания на обща стойност 286 млн. евро за покриване на ускорените плащания по няколко програми за бюджетна подкрепа за Мароко, Тунис, Йордания, Алжир, Грузия и Армения, както и за допълване на пакетите на няколко други национални и регионални програми в полза на малките и средните предприятия (например за устойчивост и стабилност в Източна Украйна и Армения).

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 22 04 01 02  | Средиземноморски страни — Намаляване на бедността и устойчиво развитие | - | 221 000 000 |
| 22 04 02 02 | Източно партньорство — Намаляване на бедността и устойчиво развитие | - | 65 000 000 |
| **Общо**  | **0** | **286 000 000** |

*2.4.3* *Инструмент за сътрудничество за развитие (ИСР)*

По отношение на ИСР Комисията ускори плащанията, свързани с операции за бюджетна подкрепа в няколко държави, а някои средства бяха преразпределени за нови проекти специално в отговор на кризата с COVID-19, например в Афганистан. Свързаните с това договори са в процес на подписване и ще доведат до плащания по предварително финансиране още през 2020 г.

Най-неотложните нужди вече са покрити чрез преразпределения, но само частично. Следователно са необходими допълнителни бюджетни кредити за плащания на обща стойност 90 млн. евро за покриване на ускорените плащания за Непал, Мианмар, Камбоджа, Таджикистан, Узбекистан и Афганистан.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 21 02 02 | Сътрудничество с Азия | - | 50 000 000 |
| 21 02 03 | Сътрудничество с Централна Азия | - | 15 000 000 |
| 21 02 05 | Сътрудничество с Афганистан | - | 25 000 000 |
| **Общо**  | **0** | **90 000 000** |

1. Други корекции на разходите
	1. Европейски фонд за гарантиране на земеделието (ЕФГЗ)

В контекста на извънредните мерки за справяне с кризата с COVID-19 Комисията прие преди лятото два пакета от мерки, свързани със селскостопанските пазари. Първият пакет беше предназначен за осигуряване на аванси и гарантиране на гладкото функциониране на различните схеми за преки плащания, както и за повишаване на гъвкавостта на контрола. Вторият пакет беше съсредоточен върху набор от разпоредби, свързани с мерките за подпомагане на пазара, по-специално в сектора на плодовете и зеленчуците и винарския сектор.

С тези мерки Комисията създаде условия за пълноценното използване на бюджетните кредити на ЕФГЗ в рамките на бюджета за 2020 г. Както настоящото равнище на изпълнение, така и последните прогнози на държавите членки подкрепят това предположение.

Изпълнението на бюджета на ЕФГЗ за 2020 г. вече е много напреднало, по-специално за преките плащания, при които изпълнението е още по-добро в сравнение с предходните години. Разходите, свързани с пазара, ще бъдат концентрирани до голяма степен в края на финансовата година, като все още съществува значителна несигурност относно действителното равнище на разходите, особено за програмите във винарския сектор, подкрепата за организациите на производители в сектора на плодовете и зеленчуците и схемите за училищата.

Въз основа на наличната понастоящем информация целевите приходи по линия на ЕФГЗ се очаква да бъдат със 176 млн. евро по-ниски от заложената в бюджета сума. Тази разлика се обяснява с а) уреждането на финансовите последици от дело C-252/18P на Съда в полза на Гърция, б) по-ниските целеви приходи от решенията за съответствие и уравняване на сметките, взети от Комисията, и в) забавянето на някои вземания до 2021 г.

В резултат на това съществува риск от известен дефицит в сравнение с бюджетните кредити, налични понастоящем в бюджета на ЕФГЗ за 2020 г., който би могъл да бъде покрит чрез мобилизиране на оставащия наличен марж по функция 2.

Въз основа на наличната понастоящем информация и като се вземат предвид прогнозите на държавите членки, Комисията предлага да се увеличат средствата по бюджетния ред за оперативни средства за организации на производители по линия на ЕФГЗ, както е посочено по-долу:

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 05 02 08 03 | Оперативни средства за организации на производители | 48 655 078 | 48 655 078 |
| **Общо**  | **48 655 078** | **48 655 078** |

* 1. **Децентрализирани агенции**

*3.2.1*  *Европейски надзорни органи (ЕНО)*

И трите европейски надзорни органа (ЕНО) установиха икономии в резултат на продължаващото въздействие на COVID-19 върху тяхната работа, както и поради намалената нужда от вноски от ЕС, свързани с изпълнението на:

* рамката за улесняване на устойчивите инвестиции за всеки от трите ЕНО;
* законодателството относно европейските доставчици на услуги за колективно финансиране и относно ценните книжа, обезпечени с държавни облигации (ЦКОДО), за Европейския орган за ценни книжа и пазари (ЕОЦКП); и

Освен това беше установена по-малка нужда от аванс за събирането на такси от ESMA, произтичащи от делегирания акт за надзора на централни контрагенти на трети държави[[15]](#footnote-16).

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 12 02 04 | Европейски банков орган (ЕБО) | -1 416 000 | -1 416 000 |
| 12 02 05 | Европейски орган за застраховане и професионално пенсионно осигуряване (ЕIОPA) | -314 636 | -314 636 |
| 12 02 06 | Европейски орган за ценни книжа и пазари (ESMA) | -7 383 576 | -7 383 576 |
| **Общо**  | **-9 114 212** | **-9 114 212** |

*3.2.2* *Европейски орган по труда (ЕОТ)*

Кризата с COVID-19 оказа въздействие върху работата на Европейския орган по труда, като намали броя на заседанията на място и съвместните инспекции и забави темпа на набиране на персонал.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 04 03 15 | Европейски орган по труда (ЕОТ) | -3 105 725 | - |
| **Общо**  | **-3 105 725** | **0** |

1. Корекции на приходите

**4.1** **Разлики в обменния курс на собствените ресурси**

Бюджетът се определя в евро, а вноските на държавите членки се определят в национална валута. Годишните вноски на държавите членки се плащат на 12 месечни вноски („дванадесети части“). Всяка вноска, платена в парична единица, различна от еврото, се записва в сметките, като се използват месечните обменни курсове за месеца, през който се извършва плащането.

За държавите членки извън еврозоната бюджетът се конвертира в национална валута, като се използва обменният курс от последния ден на котировката на календарната година, която предхожда бюджетната година[[16]](#footnote-17). По този начин за конвертиране на бюджета от евро във валути, различни от еврото, за 2020 г. се използва обменният курс от 31 декември 2019 г.

Следователно всички разлики в обменните курсове, използвани за изчисляване на месечната „дванадесета част“ в национална валута, и счетоводните курсове, приложими през месеца на плащане на „дванадесетата част“, водят неизбежно до разлики между сумите на собствените ресурси в евро, предвидени в бюджета, и действително платените суми.

Месечните колебания на обменните курсове могат да се компенсират взаимно през дадена бюджетна година. През 2020 г. обаче развитието на обменните курсове като цяло е отрицателно. От януари до юни бяха регистрирани разлики в обменните курсове за собствените ресурси на общо стойност от минус 400,6 млн. евро, като тази сума беше включена в коригиращ бюджет № 7.

В обяснителния меморандум на коригиращ бюджет № 7 се подчертава възможността за по-нататъшно отрицателно развитие на обменните курсове и произтичащите от това допълнителни изменения на бюджета, предложени на бюджетния орган в проекта на коригиращ бюджет от есента.

Оттогава (юли — септември) развитието на обменния курс, предизвикано по-специално от обезценяването на британската лира, доведе до допълнителен дефицит от 180 млн. евро. През септември британската лира отново рязко се обезцени. Ако остане като цяло на същото равнище като към 1 октомври, през последните три месеца на годината ще има допълнителен дефицит на собствените ресурси в размер на 536 млн. евро.

С цел да се намали рискът от бюджетен дефицит до края на 2020 г. се предлага в бюджета да бъде вписана сума от минус 716 млн. евро (в допълнение към сумата от минус 400,6 млн. евро, вече заложена в коригиращ бюджет № 7), за да се компенсират разликите в обменните курсове до края на годината.

|  |
| --- |
| *EUR* |
| **Приходен ред** | **Наименование** | **Сума** |
| 3 9 0 | Корекция във връзка с разликите от обменни курсове за собствените ресурси | -716 000 000 |
| **Общо**  | **-716 000 000** |

**4.2** **Глоби и наказателни плащания**

Като се вземат предвид сумите, които са платени до края на септември, се предлага да се увеличат прогнозите, въведени в бюджета за 2020 г. (218 млн. евро[[17]](#footnote-18)), със 128 млн. евро. Това ще доведе до съответно намаляване на вноските собствени ресурси от държавите членки в бюджета на ЕС.

Подробностите за всеки бюджетен ред са представени в таблицата по-долу.

|  |
| --- |
| *EUR* |
| **Приходен ред** | **Наименование** | **Сума** |
| 7 1 0 | Глоби, периодични наказателни плащания и други санкции във връзка с прилагането на правилата за конкуренцията | 71 000 000 |
| 7 1 1 | Наказателни плащания и еднократно платими суми, наложени на държава членка поради неспазване на решение на Съда на Европейския съюз относно неизпълнение на задължение по Договора | 57 000 000 |
| **Общо**  | **128 000 000** |

1. Обобщаваща таблица по функции от МФР

|  |
| --- |
| *EUR* |
| **Бюджетен ред** | **Бюджет 2020 г.** | **Проект на коригиращ бюджет 10/2020** | **Бюджет 2020 г.** |
| **(вкл. КБ № 1—7 и ПКБ № 9/2020)** | **(вкл. КБ 1—7 и ПКБ 9—10/2020)** |
| **БКПЗ** | **БКП** | **БКПЗ** | **БКП** | **БКПЗ** | **БКП** |
| **1.** | **Интелигентен и приобщаващ растеж** | **83 930 597 837** | **77 453 828 442** | **- 12 219 937** |  **184 685 788** | **83 918 377 900** | **77 638 514 230** |
| *Таван*  | *83 661 000 000* |  |  |  | *83 661 000 000* |  |
| *Марж* |  |  |  |  |  |  |
| 1a | Конкурентоспособност за растеж и работни места | 25 284 773 982 | 22 308 071 592 | - 12 219 937 |  84 685 788 | 25 272 554 045 | 22 392 757 380 |
| *От които в общия марж за поетите задължения* |  *93 773 982* |  | *- 12 219 937* |  |  *81 554 045* |  |
| *Таван* | *25 191 000 000* |  |  |  | *25 191 000 000* |  |
| *Марж* |  |  |  |  |  |  |
| 1б  | Икономическо, социално и териториално сближаване | 58 645 823 855 | 55 145 756 850 |   |  100 000 000 | 58 645 823 855 | 55 245 756 850 |
| *От които в общия марж за поетите задължения* |  *175 823 855* |  |  |  |  *175 823 855* |  |
| *Таван* | *58 470 000 000* |  |  |  | *58 470 000 000* |  |
| *Марж* |  |  |  |  |  |  |
| **2.** | **Устойчив растеж: природни ресурси** | **59 907 021 051** | **57 904 492 439** |  **48 655 078** |  **798 655 078** | **59 955 676 129** | **58 703 147 517** |
| *Таван* | *60 421 000 000* |  |  |  | *60 421 000 000* |  |
| *От които приспадане от маржа за непредвидени обстоятелства* | *- 465 323 871* |  |  |  | *- 465 323 871* |  |
| *Марж* |  *48 655 078* |  |  |  |  |  |
| от които: Европейски фонд за гарантиране на земеделието (ЕФГЗ) — Разходи, свързани с пазара, и преки плащания | 43 410 105 687 | 43 380 031 798 |  48 655 078 |  48 655 078 | 43 458 760 765 | 43 428 686 876 |
| *Подтаван* | *43 888 000 000* |  |  |  | *43 888 000 000* |  |
| *Разлика от закръгляне, изключена от изчислението на маржа* |  *888 000* |  |  |  |  *888 000* |  |
| *От които приспадане от маржа за непредвидени обстоятелства* | *- 428 351 235* |  |  |  | *- 428 351 235* |  |
| *Марж за ЕФГЗ* |  *48 655 078* |  |  |  |  |  |
| **3.** | **Сигурност и гражданство** | **7 152 374 489** | **6 368 527 141** |  |  | **7 152 374 489** | **6 368 527 141** |
| *От които по Инструмента за гъвкавост* | *1 094 414 188* |  |  |  | *1 094 414 188* |  |
| *От които в общия марж за поетите задължения* | *2 392 402 163* |  |  |  | *2 392 402 163* |  |
| *От които по маржа за непредвидени обстоятелства* |  *714 558 138* |  |  |  |  *714 558 138* |  |
| *Таван* | *2 951 000 000* |  |  |  | *2 951 000 000* |  |
| *Марж* |  |  |  |  |  |  |
| **4.** | **Глобална Европа** | **10 991 572 239** | **9 112 061 191** |  |  **586 000 000** | **10 991 572 239** | **9 698 061 191** |
| *От които по маржа за непредвидени обстоятелства* |  *481 572 239* |  |  |  |  *481 572 239* |  |
| *Таван* | *10 510 000 000* |  |  |  | *10 510 000 000* |  |
| *Марж* |  |  |  |  |  |  |
| **5.** | **Администрация** | **10 271 193 494** | **10 274 196 704** |  |  | **10 271 193 494** | **10 274 196 704** |
| *Таван* | *11 254 000 000* |  |  |  | *11 254 000 000* |  |
| *От които приспадане от маржа за непредвидени обстоятелства* | *- 982 806 506* |  |  |  | *- 982 806 506* |  |
| *Марж* |  |  |  |  |  |  |
| от които: административни разходи на институциите | 7 955 303 132 | 7 958 306 342 |   |   | 7 955 303 132 | 7 958 306 342 |
| *Подтаван* | *9 071 000 000* |  |  |  | *9 071 000 000* |  |
| *От които приспадане от маржа за непредвидени обстоятелства* | *- 982 806 506* |  |  |  | *- 982 806 506* |  |
| *Марж* |  *132 890 362* |  |  |  |  *132 890 362* |  |
| **Общо** | **172 252 759 110** | **161 113 105 917** |  **36 435 141** | **1 569 340 866** | **172 289 194 251** | **162 682 446 783** |
| ***От които по Инструмента за гъвкавост*** | ***1 094 414 188*** | ***1 017 029 444*** |  |  | ***1 094 414 188*** | ***1 017 029 444*** |
| ***От които в общия марж за поетите задължения*** | ***2 662 000 000*** |  | ***- 12 219 937*** |  | ***2 649 780 063*** |  |
| ***От които по маржа за непредвидени обстоятелства*** | ***1 196 130 377*** |  |  |  | ***1 196 130 377*** |  |
| ***Таван*** | ***168 797 000 000*** | ***172 420 000 000*** |  |  | ***168 797 000 000*** | ***172 420 000 000*** |
| ***От които приспадане от маржа за непредвидени обстоятелства*** | ***-1 448 130 377*** |  |  |  | ***-1 448 130 377*** |  |
| ***Марж*** |  ***48 655 078*** | ***12 323 923 527*** |  |  |  | ***10 754 582 661*** |
|  | **Други специални инструменти** | **1 594 857 964** | **1 425 594 964** |  |  | **1 594 857 964** | **1 425 594 964** |
| **Общо всичко** | **173 847 617 074** | **162 538 700 881** |  **36 435 141** | **1 569 340 866** | **173 884 052 215** | **164 108 041 747** |

1. ОВ L 193, 30.7.2018 г. [↑](#footnote-ref-2)
2. ОВ L 57, 27.2.2020 г. [↑](#footnote-ref-3)
3. ОВ L 126, 21.4.2020 г. [↑](#footnote-ref-4)
4. ОВ L 126, 21.4.2020 г. [↑](#footnote-ref-5)
5. ОВ L 254, 4.8.2020 г. [↑](#footnote-ref-6)
6. ОВ L 254, 4.8.2020 г. [↑](#footnote-ref-7)
7. ОВ L 299, 11.9.2020 г. [↑](#footnote-ref-8)
8. ОВ L XXX, XX.X.2020 г. (предложен като проект на коригиращ бюджет № 8/2020 на 28.8.2020 г.). [↑](#footnote-ref-9)
9. ОВ L XXX, XX.X.2020 г. [↑](#footnote-ref-10)
10. COM(2020) 961, 9.10.2020 г. [↑](#footnote-ref-11)
11. Регламент (ЕС) 2020/558 на Европейския парламент и на Съвета от 23 април 2020 г. за изменение на регламенти (ЕС) № 1301/2013 и (ЕС) № 1303/2013 по отношение на специалните мерки за предоставяне на изключителна гъвкавост за използване на европейските структурни и инвестиционни фондове в отговор на избухването на COVID-19 (ОВ L 130, 24.4.2020 г., стр. 1). [↑](#footnote-ref-12)
12. Съобщение на Комисията до Европейския парламент, Европейския съвет, Съвета, Европейската централна банка, Европейската инвестиционна банка и Еврогрупата „Координирани икономически мерки в отговор на пандемията от COVID-19“ (COM(2020) 112 final, 13.3.2020 г.). [↑](#footnote-ref-13)
13. Съвместно съобщение до Европейския парламент, Съвета, Европейския икономическия и социален комитет и Комитета на регионите „Съобщение относно действията на ЕС за глобално реагиране на COVID-19“ (JOIN(2020)11, 8.4.2020 г.). [↑](#footnote-ref-14)
14. Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово. [↑](#footnote-ref-15)
15. Делегиран регламент (ЕС) 2020/1302 на Комисията от 14 юли 2020 г. за допълнение на Регламент (ЕС) № 648/2012 на Европейския парламент и на Съвета по отношение на таксите, начислявани от Европейския орган за ценни книжа и пазари на централни контрагенти, установени в трети държави (ОВ L 305, 21.9.2020 г.). [↑](#footnote-ref-16)
16. Вж. член 10а, параграф 1 от Регламент (ЕО) № 609/2014 за предоставяне на традиционните собствени ресурси. [↑](#footnote-ref-17)
17. 100 млн. евро в първоначално гласувания бюджет, към които бяха добавени 118 млн. евро в коригиращ бюджет № 7/2020. [↑](#footnote-ref-18)